Երկար տարիներ ԵՊՀ արեւելագիտության ֆակուլտետում դասավանդող ԳԱԱ Արեւելագիտության ինստիտուտի տնօրեն Ռուբեն Սաֆրաստյանից հետաքրքրվեցինք, թե ի վերջո ինչո՞ւ հեռացավ ԵՊՀ-ից, որն էր պատճառը։ Ռուբեն Սաֆրաստյանը դա մեկնաբանեց զբաղվածությամբ։ Միայն դա՞ էր խնդիրը, թե՞ այլ խնդիրներ էլ կային։ «Ոչ, խնդիր չկար, ես այնտեղ արեւելագիտության ֆակուլտետում տասնյակ տարիներ դաս եմ տվել, դե հիմա տարիքը՝ իր հերթին, լարվածությունը՝ նույնպես, ես հիմա տարբեր ոլորտներում եմ, նաեւ Հանրային խորհրդի անդամ եմ, դժվար է այդ առումով»,- ասաց նա ու հավելեց, որ տարաձայնություններ չի ունեցել ոչ մեկի հետ, այդ թվում՝ վերադասների։